Ρολό κόκορα κρασάτο, γεμιστό με δαμάσκηνα
Φτιάξτε αυτή τη συνταγή για κάθε ειδική περίσταση, για γενέθλια ή γιορτή και για το κυριακάτικο τραπέζι και εντυπωσιάστε τους καλεσμένους σας!
1 κόκορας περίπου 21⁄2 κιλά, ξεκοκαλισμένος, έτοιμος για ρολό , 500 γρ. ξερά δαμάσκηνα (προτιμότερο ξινά Σκοπέλου) , 750 ml (1 μπουκάλι) κόκκινο ξηρό κρασί (ιδανικά Αγιωργίτικο) , 1 κιλό ξερά κρεμμύδια, σε φέτες , 1 μικρό ξύλο κανέλας , 120 γρ. μέλι θυμαρίσιο , 90 ml ελαιόλαδο + λίγο για το άλειμμα , αλάτι, φρεσκοτριμμένο πιπέρι
Για να φτιάξουμε το ρολό κόκορα γεμιστό με δαμάσκηνα και σιγοψημένα κρεμμύδια, κρασάτο, σε ένα ταψάκι βάζουμε τον κόκορα, τα δαμάσκηνα και το κρασί.Καλύπτουμε με μεμβράνη και μαρινάρουμε τουλάχιστον 4-5 ώρες.Σε κατσαρόλα ζεσταίνουμε το λάδι σε πολύ χαμηλή φωτιά και σιγομαγειρεύουμε (με καπάκι), τα κρεμμύδια με την κανέλα για 20-30  λεπτά, μέχρι να μελώσουν. Αποσύρουμε.Προθερμαίνουμε τον φούρνο στους 180°C.Βγάζουμε τον κόκορα από τη μαρινάδα, τον στεγνώνουμε ελαφρά και τον απλώνουμε σε λεία επιφάνεια, με την πέτσα προς τα κάτω. Σουρώνουμε το υγρό της μαρινάδας σε κατσαρολάκι.Αλατοπιπερώνουμε τον κόκορα και απλώνουμε τα μουλιασμένα δαμάσκηνα στο κέντρο και κατά μήκος της μακριάς πλευράς του.Απλώνουμε ομοιόμορφα και τα κρεμμύδια (κρατάμε την κανέλα στην άκρη) και τυλίγουμε σε ρολό. Δένουμε με σπάγκο μαγειρικής.Αλείφουμε με λίγο λάδι και 30 γρ. από το μέλι και βάζουμε το ρολό σε μεγάλη σακούλα ψησίματος, μέσα σε ταψί.Ψήνουμε για 1 ώρα και 10 λεπτά (ελέγχουμε με θερμόμετρο μαγειρικής: θα πρέπει να δείχνει 70-74°C).Ξεφουρνίζουμε, βγάζουμε προσεκτικά το ρολό από τη σακούλα και, αν δεν  έχει ροδίσει, το ψήνουμε για 5 λεπτά στους  200°C, στη λειτουργία του αέρα. Το αφήνουμε για 20 λεπτά, να σταθεί.Αφαιρούμε  τους σπάγκους, κόβουμε σε φέτες και τακτοποιούμε σε πιατέλα.Στο μεταξύ, βράζουμε το κρασί και την κανέλα σε δυνατή φωτιά, για 25-30 λεπτά, μέχρι να μείνουν γύρω στα 200 ml.Πετάμε την κανέλα, προσθέτουμε το  υπόλοιπο μέλι και ανακατεύουμε.Περιχύνουμε το ρολό κόκορα με λίγη σάλτσα και σερβίρουμε την υπόλοιπη σε σαλτσιέρα.
Κόκορας,Κρεμμύδι,Ξερά δαμάσκηνα,Χριστούγεννα